2015 January 19 ya shana, Mungmau Ginwang, Namtau Buga, Kawnghka mare kaw hpyen ni roi rip sat hkrum ai KBC Laika Hpaji Sasana Saranum ( 2 ) hte seng nna tengman ai mahtai pru wa lu na matu Mungkan ting na Amyu Wunpawng sha ni yawng aja awa akyu bai hpyi ai lamang hpe July 19, 2015 ya shani Bai galaw na matu Ginwang, Buga Hpung, Hkristan Nawku Hpung ni, Mungkan Mungdan shara shagu kaw du nga ai Hpung masha ni hpang de laika shabra dat sai lam chye lu ai.
Yaw shada ai lam madung gaw mara galaw ai ni gaw mara lawt hkra ningdang shaprai kau nna mara nlu ai mare masha ni hpe bawng shatai wa hkyen aI lam kaw na lawt na matu hte tengman ai mahtai hpe Karai Kasang shadan shadawng ya na matu, Mabyin lam yan ni hpe sawk sagawn nga ai komiti ni hku nna myit galu kaba hte matut hparan mat wa lu na matu, Amyu sha yawng hte seng ai mabyin re majaw amyu sha ni yawng myit hkrum let shang lawm nna awng dang lu na matu re lam chye lu ga ai. KBC MNK.
kac_Latn kac_Latn